Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: ما اليوم الذي له ذكرى خاصة في حياتك ؟ الجواب: أيام كتيرة أوى ماتتنساش لدرجة إن من كترها نسيتها بس من الأيام اللى كانت قريب أيام التحضير لنادى التنمية البشرية فى رمضان لما كان الفريق شبه نائم أثناء الاجتماع

السؤال: هل تعتقد أنك إنسان جيّد ؟ الجواب: إلى حد ما

السؤال: ما أفضل شيء حدث معك على الإطلاق ؟ الجواب: غالبا إنى بقيت ميسر مهارات حياتية فى برنامج خطوة لمستقبلنا

السؤال: هل تؤمن بالحب في أول نظرة ؟ الجواب: لا

السؤال: ماذا يمكنك تغييره في هذا العالم ؟ الجواب: الناس عاوز أغير فى وعى الناس و سلوكهم و تعاملهم مع الدنيا أو بتعبير أدق أكون وسيلة لنشر الوعى و تطوير العلوم الإنسانية

السؤال: سمّ ثلاثة أشياء لم تقم بها قبل لكن تود القيام بها ؟ الجواب: 1 أعمل مكتبة عندى فى البيت خاصة بى 2 أقف أحاضر قدام 1000 شخص عن مفاهيم الحياة 3 أنشر الكتاب اللى بفكر بشتغل عليه حاليا

السؤال: هل تعتقد أن المال يفسد الناس ؟ الجواب: المال نوعا ما هو اختبار المال فى حد ذاته و لا يفسد و لا يصلح هو عامل زى امتحان فيزيا كده يا إما الواحد يبقى مذاكر و مستعد فيقدر يستخدم المال إنه يصنع نجاح رائع أو يساعد الناس و يعمل عمل تنموى أ خيرى يا الواحد يبقى مش مذاكر فيسقط فى الامتحان و تكون قدرته أقل من إنه يتعامل مع المال بنضج كفاية و بالتالى يبق إنسان شهوانى عاوز أى حاجة قدامه سواء ليه حق فيها أو لأ

السؤال: ما الذي تشعر به الآن ؟ الجواب: عندى أمل و كمان نفسى أكتب بقالى زمان مكتبتش حاجة قيمة حاسس كده إنى فقدت الجرأة على الكتابة أو القلم خاصمنى الظاهر كده

السؤال: ما هو أقذر الاعمال ؟ الجواب: الظلم

السؤال: كيف تحتفل عندما يحدث شيء عظيم ؟ الجواب: ممكن بالكتابة

السؤال: 3 الجواب: تخطر ببالى فكرة جديدة أكون عاوز أبتسم موقف ظريف من حد من أصدقائى

السؤال: طالب علم 17 سنه نفسى ابقى مهندس نفسى ابقى من صانعى الحضاره وحاجات كتير ااقدر اقولها عن نفسى بس لا يكفى هذا المكان ولا الاحرف للحديث عنها الجواب: ربنا يحفظك و يعلمك و يفقهك

السؤال: اولا انا شاب وانا عارف هعرف نفسى ازاى من قبل حتى ما احضر التنميه البشريه بس فهلا انا اتعلمت كتير وانا كمال لو فاكرنى الجواب: اكيد يا كمال و أنا مش قصدى من تعليقى اللى فات تشكيك فى أفكارك او قدراتك العفو طبعا يتبقى بقى إجابتك على السؤال عرف نفسك ؟؟

السؤال: طيب وانا كده هقول ايه عن نفسى وعلى فكره انا حضرت كل جلسات التنميه البشريه مشروع حياه الا اخر جلسه الجواب: ما شاء الله الفكرة فى السؤال إنك بتتكلمى عن شخصيتك و بما أنك كنتى معانا فى نادى التنمية البشرية يبقى أكيد فاهمة فكرة إن الإنسان ممكن يعرف نفسه بحاجات كتير غير البيانات الاساسية و على كل حال لو عرفت نفسك هيبقى أفضل برضه عشان أبقى فاهم أنا بكلم مين

السؤال: راح يظهرلك انى جاوبت على سؤالك الجواب: ماشى برغم إنها غريبة شوية إنى أسأل حد ماعرفش هو مين لكن على كل حال عرف نفسك من غير ماتذكر لا اسم و لا سن و لا مجال عمل أو دراسة ؟

السؤال: مش مهم تعرف انا مين بس لة عندك سؤال اسال الجواب: طب و حضرتك الاجابة هتوصلى ازاى

السؤال: هلا تسالونى سؤالا الجواب: و انت مين ؟ أقصد يعنى أسأل فين سيادتك

السؤال: انت مبسوط فى حياتك الجواب: بشكل عام مبسوط جداااااااا لكن بتيجى أوقات ببقى حزين جدا و دى طبيعة الدنيا شوية كده و شوية كده و الحمد لله

السؤال: بم انك متعرفنيش تحب تسألنى ايه بس غير انت مين ؟؟ الجواب: هل انت انتى حد اعرفه ؟

السؤال: يا واد أسمع كلامى هو أبو وفاء لايق لك الجواب: لا مش عاجبنى

السؤال: عايش ليه ؟ الجواب: احم هنا بقى الأسئلة الصعبة على كل حال بعد ماقعدت أتأمل شوية من فترة مش طويلة اختصرت اللى بعمله فى حياتى لأربع كلمات 1 أتعلم بحيث إنى دايما أتعلم حاجات جديدة أيا كان المصدر او الشخص اللى أتعلم منه و أكون دايما بطور من نفسى و بكبر دماغى شوية بشوية 2 أساعد بحيث إنى أكون أداة لمساعدة غيرى إن حياتهم تكون أفضل جايز عشان كده بحب التطوع و تدريبات تنمية المهارات الحياتية 3 أصلح بحيث إنى تكون لى رؤية للحياة عامة ازاى ممكن تكون أفضل و أطرح الرؤية دى أولا من شخصيتى و سلوكى بما يرضى الله عز و جل و ثانيا من خلال هواياتى زى الكتابة مثلا 4 أجدد أضع بصمة جديدة فى أى حاجة بعملها حتى لو كانت دراستى الثانوية أحب أدرس المواد بتاعتى بطريقة جديدة

السؤال: تحب اناديك بحسام ولا أبو وفاء يا عمر الجواب: هههههههههههه لا نخليها عمر أحسن مش عارف ايه اللى جاب حسام و أبو وفاء هنا بس أنا بحب اسمى جدا

السؤال: يا الله مفيش سؤال سألته واجابته مفهاش غموض ليه حضرتك دايما بتحاول تكون غامض او فيلسوف ؟ مش عارف فهمنى ولا انا مش عارفه اوصلك قصدى الجواب: المرة دى أجاوب ببساطة أصل ده دائى من زمان تقدرى تقولى طبع فى شخصيتى بس مش بحب أتفلسف ع الفاضى أحب أكون بسيط لكن أفكار كتير عندى بيبقى شرحها يطول فأحيانا بكسل أرغى كتير و أفضل أجاوب باختصار و إن احتوى على الغموض على الأقل يبقى الرغى بتاعى أقل على الموقع هنا

السؤال: مين اكتر صديق بتحبه الجواب: هما تقريبا 3 اللى أقرب الناس لى كأصدقاء بس أفضل ماذكرش أسماء

السؤال: أكبر وأهم درس اتعلمته فى حياتك ؟ الجواب: حلو السؤال ده جايز يكون أكبر و أهم درس هو إن كل ما كانت المشاكل أكبر كل ما كانت الفرص اللى جوا المشاكل نفسها فرص أعظم

السؤال: اكتر هديتين جولك وحبتهم اوووى ؟ الجواب: أكتر هدية كانت مميزة كان مصحف غير كده مش متذكر أوى الزهايمر بعيد عنك بقى

السؤال: أحسن حاجة فى الموقع ده انك مش عارف مين بيسألك تفتكر مين هو اكتر حد يستاهل منك الاعراض ؟ ومين اكتر حد يستاهل انك تكون معاه على طول ؟ ومين اكتر حد وقف جنبك ؟ الجواب: هى حاجة لطيفة حكاية الغموض دى بس مشكلتى فى الفضول على كل حال أعتبرها فرصة إنى أدرب نفسى أقلل فضولى شوية بقى

السؤال: 39 الجواب: القرآن الكريم

السؤال: اكبر ندم فى حياتك ؟ الجواب: و لو انى محتار مين بيسأل لكن على كل حال الإجابة كالتالى مافيش ندم فى حياتى لأن أكبر الأخطاء اللى عملتها فى حياتى هى أكبر دروس اتعلمتها و بما أنى بحب أنظر للدنيا بتفاؤل كده و مرح و إيجابية و كلام من دا فبتبقى الدروس اللى بتعلمها هى كمان متفائلة برغم إن الأخطاء اللى وقعت فيها كانت مؤلمة جدا و نتايجها متعبة لكنى باختصار مش شايف له لازمة إنى أفضل عايش جوا الندم كتير أتمنى أكون فهمت السؤال صح و إجابتى وضحت